****

**ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН**

**"Чӑваш Республикинчи вырӑнти   
хӑй тытӑмлӑх органӗсен суйлавӗ ҫинчен"**

**САККУНне УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2019 ҫулхи чӳк уйӑхӗн 28-мӗшӗнче*

*йышӑннӑ*

**1 статья**

Чӑваш Республикин "Чӑваш Республикинчи вырӑнти хӑй тытӑмлӑх органӗсен суйлавӗ ҫинчен" 2003 ҫулхи чӳк уйӑхӗн 25-мӗшӗнчи 41 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 57 №; 2005, 63 №; 2006, 66, 70 №-сем; 2007, 73 №; 2009, 80, 82 №-сем; 2010, 85 №; 2011, 88 №; 2012, 92 (I том), 95 №-сем; "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 10 №; 2014, 9, 12 №-сем; 2015, 5 №; 2016, 4 №; 2017, 3 №; "Республика" хаҫат, 2018,   
ҫу уйӑхӗн 8-мӗшӗ, юпа уйӑхӗн 31-мӗшӗ; 2019, пуш уйӑхӗн 13-мӗшӗ) ҫакӑн пек улшӑнусем кӗртес:

1) 3 статьяра:

а) ятне ҫакӑн пек ҫырса хурас:

"**3 статья.** **Суйлав ирттермелли тӗп принципсем. Суйлавра усӑ куракан суйлав тытӑмӗн тӗсӗсем. Пурне те тивӗҫ суйлав прави**";

ӑ) 5-мӗш пункта ҫакӑн пек ҫырса абзац хушса хурас:

"Суйлава хатӗрленсе ирттернӗ, сасӑсене шутланӑ, сасӑлав пӗтӗмле­тӗвӗсене тунӑ, суйлав результачӗсене палӑртнӑ чухне суйлав комиссийӗсен ӗҫне-хӗлне уҫҫӑн та пурте пӗлсе тӑмалла туса пыраҫҫӗ.";

б) ҫакӑн пек ҫырса 6–9-мӗш пунктсем хушса хурас:

"6. Раҫҫей Федерацийӗн гражданинӗ суйлава пурне те тивӗҫлӗ пӗр тан тата тӳрӗ суйлав правипе усӑ курса, вӑрттӑн сасӑласа хутшӑнать.

7. Раҫҫей Федерацийӗн гражданинӗ суйлава ирӗклӗн, хӑйӗн кӑмӑлӗпе хутшӑнать. Раҫҫей Федерацийӗн гражданинне никам та суйлава кайма чарас е хистес тӗллевпе пусахлама е тата хӑйӗн шухӑш-кӑмӑлне ирӗклӗн палӑртмашкӑн чӑрмантарма пултараймасть.

8. Раҫҫей Федерацийӗн гражданинӗн этем арҫын е хӗрарӑм пулнине, расӑна, национальноҫа, чӗлхене, тӑхӑм-несӗле, пурлӑх тата должность тӑрӑм­не, пурӑнакан вырӑна, тӗн ҫине епле пӑхнине, шухӑш-кӑмӑла, общество пӗрлешӗвӗсенче тӑни-тӑманнине, ҫавӑн пекех ытти сӑлтава пӑхмасӑр суйламалли, суйланмалли право пур.

9. Вырӑнти хӑй тытӑмлӑхӑн суйлавне ирттернӗ чухне Раҫҫей Федерацийӗн гражданӗсем активлӑ тата пассивлӑ суйлав правипе усӑ курассине Федераци саккунӗн 4 статйипе, ҫавӑн пекех ҫак статьяпа палӑртнӑ условисемпе килӗшӳллӗн тӑваҫҫӗ.";

2) 4 статьян 1-мӗш пунктне ҫакӑн пек ҫырса предложенисем хушса хурас: "Вырӑнти хӑй тытӑмлӑх органӗсен, ҫав органсен депутачӗсен суйлав срокӗ вӗҫленнӗ кун ҫав органсен е депутатсен полномочийӗсен срокӗ вӗҫленекен ҫулӑн авӑн уйӑхӗн иккӗмӗш вырсарни кунӗ пулса тӑрать, Раҫҫей Федерацийӗн Федераци Пухӑвӗн черетлӗ суйлаври Патшалӑх Думин депутачӗсен суйлавне ирттернӗ ҫул вара – ҫав суйлавра сасӑланӑ кун. Енчен те ҫав органсен е депутатсен полномочийӗсен срокӗ вӗҫленекен ҫулӑн авӑн уйӑхӗн иккӗмӗш вырсарни кунӗ канмалли уяв кунӗпе е ун умӗнхи кунпа,   
е канмалли уяв кунӗ хыҫҫӑнхи кунпа е тата авӑн уйӑхӗн иккӗмӗш вырсарни кунне палӑртнӑ йӗркепе ӗҫ кунӗ тесе пӗлтернӗ кунпа тӳр килсен, ҫав органсен е депутатсен суйлав срокӗ вӗҫленнӗ кун авӑн уйӑхӗн виҫҫӗмӗш вырсарни кунӗ пулать.";

3) 24 статьян 13-мӗш пунктӗнче иккӗмӗш предложение кӑларса пӑрахас;

4) 34 статьяра:

а) 2-мӗш пункта "кандидатсене, кандидатсен списокӗсене регистрациленӗ хыҫҫӑн, анчах сасӑлав кунӗччен 30 кунран кая юлмасӑр" сӑмахсем хушса хурас;

ӑ) 4-мӗш пункта ҫакӑн пек ҫырса предложени хушса хурас: "Ҫак требованине пурнӑҫланӑшӑн кулленхи пичет кӑларӑмӗн редакцийӗ явап тытать.";

5) 35 статьяра:

а) ҫакӑн пек ҫырса иккӗмӗш тата виҫҫӗмӗш ҫӗнӗ абзацсем хушса хурас:

"Муниципалитет телерадиовещани организацийӗсем регистрациленӗ кандидатсене, пӗрлехи суйлав округӗ тӑрӑх кандидатсен регистрациленӗ списокӗсене тӑратнӑ суйлав пӗрлешӗвӗсене тӳлевсӗр эфир вӑхӑтне памалли йӗркене шӑпа ярса палӑртаҫҫӗ, ҫак ӗҫе муниципалитет пӗрлӗхӗн суйлав комиссийӗ кандидатсене, кандидатсен списокӗсене регистрацилес ӗҫе вӗҫленӗ хыҫҫӑн, анчах сасӑлав кунӗччен 30 кунран кая юлмасӑр регистрациленӗ кандидатсене, вӗсен представителӗсене, суйлав пӗрлешӗвӗсен представителӗсене хутшӑнтарса ирттерет.

Муниципалитет телерадиовещани организацийӗсем регистрациленӗ кандидатсене, пӗрлехи суйлав округӗ тӑрӑх кандидатсен регистрациленӗ списокӗсене тӑратнӑ суйлав пӗрлешӗвӗсене тӳлевлӗ эфир вӑхӑтне памалли йӗркене шӑпа ярса палӑртаҫҫӗ, ҫав ӗҫе муниципалитет телерадиовещани организацийӗ кандидатсене, кандидатсен списокӗсене регистрацилес ӗҫе вӗҫленӗ хыҫҫӑн, анчах сасӑлав кунӗччен 30 кунран кая юлмасӑр регистрациленӗ кандидатсене, вӗсен представителӗсене, суйлав пӗрлешӗвӗсен представителӗсене хутшӑнтарса ирттерет.";

ӑ) иккӗмӗш абзаца тӑваттӑмӗш абзац тесе шутлас;

6) 38 статьяра:

а) ҫакӑн пек ҫырса 21-мӗш пункт хушса хурас:

"21. Енчен те кандидатӑн суйлав кампанине укҫа-тенкӗпе тивӗҫтермелли тӑкакӗсем 15 пин тенкӗрен ытла мар пулсан, ял поселенийӗсен вырӑнти хӑй тытӑмлӑх органӗсен суйлавӗнче кандидатӑн суйлав фондне ятарлӑ суйлав счетне уҫмасӑрах туса хума юрать. Кун пек чухне суйлав фондне кандидатӑн хӑйӗн укҫи-тенки шучӗпе кӑна туса хураҫҫӗ. Кандидат ятарлӑ суйлав счетне уҫмасӑр суйлав фондне туса хуни ҫинчен пӗлтернине кандидат тивӗҫлӗ суйлав комиссине кандидата регистрацилемелли документсемпе пӗрле тӑратать.";

ӑ) 4-мӗш пунктӑн "ӑ" ҫум пунктне ҫакӑн пек ҫырса хурас:

"ӑ) кандидата тӑратнӑ суйлав пӗрлешӗвӗ ӑна уйӑрса панӑ укҫа-тенкӗ шучӗпе, ҫав укҫа-тенкӗ, вӗсене пӗрле шутласан, кандидатӑн суйлав фончӗн мӗн пур тӑкакӗсен ҫак статьяпа килӗшӳллӗн палӑртнӑ чи пысӑк виҫинчен иртме пултараймасть;";

б) 41-мӗш пунктӑн "а" ҫум пунктне ҫакӑн пек ҫырса хурас:

"а) суйлав пӗрлешӗвӗн харпӑр хӑй укҫи-тенки шучӗпе, ҫав укҫа-тенкӗ, вӗсене пӗрле шутласан, суйлав пӗрлешӗвӗн суйлав фончӗн мӗн пур тӑка­кӗ­сен ҫак статьяпа килӗшӳллӗн палӑртнӑ чи пысӑк виҫинчен иртме пултараймасть;";

в) 5-мӗш пункта ҫакӑн пек ҫырса хурас:

"5. Муниципаллӑ пӗрлӗхӗн представительлӗ органӗн депутачӗн кандидачӗн суйлав фончӗ тӑкаклакан укҫа-тенкӗн чи пысӑк виҫи виҫӗ миллион тенкӗрен ытла пулма пултараймасть. Пӗрлехи суйлав округӗ тӑрӑх кандидатсен списокне тӑратнӑ суйлав пӗрлешӗвӗн суйлав фончӗ тӑкаклакан укҫа-тенкӗн чи пысӑк виҫи 60 миллион тенкӗрен ытла пулма пултараймасть.

Муниципаллӑ пӗрлӗхӗн пуҫлӑхӗн должноҫне йышӑнма тӑратнӑ кандидатӑн суйлав фончӗ тӑкаклакан укҫа-тенкӗн чи пысӑк виҫи:

суйлавҫӑсен хисепӗ 50 пин таран чухне – 5 миллион тенкӗрен;

суйлавҫӑсен хисепӗ 50 пинрен пуҫласа 150 пин таран чухне – 15 мил­лион тенкӗрен;

суйлавҫӑсен хисепӗ 150 пин ытла чухне – 30 миллион тенкӗрен ытла пулма пултараймасть.";

г) 6-мӗш пунктра "ҫак статьян 4-мӗш, 41-мӗш тата 5-мӗш пункчӗсенче палӑртнӑ чи пысӑк виҫене ҫулсерен, 2004 ҫулхи кӑрлач уйӑхӗн 1-мӗшӗччен пуҫласа," сӑмахсене "ҫак статьян 5-мӗш пунктӗнче палӑртнӑ чи пысӑк ви­ҫене ҫулсерен" сӑмахсемпе улӑштарас;

7) 43 статьяра:

а) 41-мӗш пунктра "суйлав пӗрлешӗвӗсен кӗске ячӗсене" сӑмахсене "Федераци саккунӗн 35 статйин 10-мӗш пункчӗпе килӗшӳллӗн политика партийӗсен ячӗсене" сӑмахсемпе улӑштарас;

ӑ) ҫакӑн пек ҫырса 17-мӗш тата 18-мӗш пунктсем хушса хурас:

"17. Сасӑлав кунӗнче сасӑлав вӑхӑчӗ вӗҫленнӗ хыҫҫӑн суйлав комиссийӗнче усӑ курмасӑр юлнӑ бюллетеньсене шутласа тухаҫҫӗ тата пӑра­хӑҫлаҫҫӗ. Участоксенчи суйлав комиссийӗсенче ку ӗҫе Федераци саккунӗн   
68 статйин 3-мӗш пункчӗпе килӗшӳллӗн пурнӑҫлаҫҫӗ. Ытти суйлав комиссийӗсенче усӑ курман бюллетеньсене пӑрахӑҫланӑ чухне пӑрахӑҫланӑ бюллетеньсен хисепне кӑтартса акт ҫыраҫҫӗ. Бюллетеньсене пӑрахӑҫланӑ ҫӗре Федераци саккунӗн 30 статйин 3-мӗш пунктӗнче кӑтартнӑ ҫынсем хутшӑнма пултараҫҫӗ. Ҫав бюллетеньсене суйлав комиссийӗн секретарӗ суйлав комиссийӗн ытти докуменчӗсемпе пӗрле упрать.

18. Суйлава электронлӑ сасӑлав комплексӗпе усӑ курса ирттернӗ чухне электронлӑ бюллетеньпе усӑ кураҫҫӗ. Электронлӑ бюллетень формипе текстне муниципалитет пӗрлӗхӗн суйлав комиссийӗ сасӑлав кунӗччен   
20 кунран кая юлмасӑр ҫирӗплетет тата вӗсен ҫак статьян 41–8-мӗш пунк­чӗсемпе палӑртнӑ требованисене тивӗҫтермелле.";

8) 44 статьяна ҫакӑн пек ҫырса 3-мӗш пункт хушса хурас:

"3. Территорисенчи тата участоксенчи суйлав комиссийӗсем сасӑлав­ҫӑсене сасӑлав кунӗ, вӑхӑчӗ тата вырӑнӗ ҫинчен сасӑлав кунӗччен вунӑ кун­ран кая юлмасӑр массӑллӑ информаци хатӗрӗсем урлӑ е ытти майпа пӗлтер­ме тивӗҫлӗ, ҫак Саккунӑн 441 статйипе килӗшӳллӗн тепӗр хут сасӑлав ирттернӗ чухне вара – сасӑлав кунӗччен пилӗк кунран кая юлмасӑр.";

9) 51 статьяра "кӑна" сӑмаха кӑларса пӑрахас, ҫакӑн пек ҫырса предложени хушса хурас: "Суйлава хатӗрленсе ирттерес, ҫавӑн пекех Раҫҫей Федерацийӗн гражданӗсен суйлав прависене пурнӑҫлассине тивӗҫтерес тӗлӗшпе суйлав комиссийӗсен ытти полномочийӗсене пурнӑҫлама Федераци саккунӗпе Федераци саккунӗн 74 статйин 1-мӗш пункчӗпе килӗшӳллӗн патшалӑхӑн информацилле ытти тытӑмӗсемпе усӑ курассине пӑхса хӑварма пултараҫҫӗ.".

**2 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш Республикин  Пуҫлӑхӗ | М. Игнатьев |

Шупашкар хули